Diari Oficial de la Generalitat Valenciana


Sumari del DOGV 4321, del 26-08-2002 (2002/8756)

Actuacions de juí verbal número 778/2001.
-----------------------------------------

### Dades del document

Número de DOGV
:   4321

Data del DOGV
:   26-08-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/8756


Organisme emissor
:   Jutjat de Primera Instància Número 3 de València

Tipus de document
:   Anunci

Actuacions de juí verbal número 778/2001. [2002/Q8756]
  
En el juí a què es fa referència, s'ha dictat la resolució el text literal de la qual és el següent:
  
«Jutjat de Primera Instància número 3 de València. Carrer de Navarro Reverter, 1, 7a. Telèfon: 58 589 13 83. NIG: 46615-69-9-8372-6532846.
  
Procediment: juí verbal (desnonament per falta de pagament) 000778/2001.
  
Demandant: Carmen Belenguer Prosper.
  
Procurador: Hernández Sanchis, Manuel Ángel.
  
Demandat: César Moyano Ramos.
  
Sentència: València, 4 de juny de 2002.
  
José Ceres Montes, magistrat jutge del Jutjat de Primera Instància número 3 d'esta ciutat, ha vist les presents actuacions de juí verbal (desnonament per falta de pagament) 000778/2001, promogudes per Carmen Belenguer Prosper, representada pel procurador Hernández Sanchis, Manuel Ángel, i dirigida pel lletrat Davó Escrivá, contra César Moyano Ramos, sobre desnonament per falta de pagament i reclamació de quantitats endeutades; resolc d'acord amb el que es diu a continuació:
  
Decisió
  
Que amb l'estimació de la demanda formulada per Carmen Belenguer Prosper, representada pel procurador Hernández Sanchis, Manuel Ángel, contra César Moyano Ramos, declare resolt el contracte d'arrendament esmentat a la demanda inicial d'estes actuacions i, en conseqüència d'això, correspon el desnonament sol·licitat per la part actora, i condemne la part demandada a desallotjar i deixar a disposició de la part actora l'immoble situat al carrer de Millares, 5, porta 29, de València, sota l'advertència de llançament en cas contrari, així com al pagament de 2.404,05 euros (440.000 pessetes) corresponents a les mensualitats dels mesos compresos des de maig de 2000 fins a novembre de 2001, con expressa imposició de les costes processals a la part demandada.
  
Contra la present resolució s'hi pot interposar un recurs d'apel·lació davant l'Audiència Provincial de València, a tramitar d'acord amb a la nova Llei d'Enjudiciament Civil (disposició transitòria segona). El recurs es prepararà mitjançant un escrit presentat davant d'este jutjat en el termini de cinc dies hàbils comptadors des del sendemà de la notificació, limitat a esmentar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil 1/2000), i caldrà tindre en compte el que es disposa en l'article 449.1 de la Llei d'Enjudiciament Civil 1/2000.
  
Esta és la meua sentència, que pronuncie, mane i firme».
  
Publicació: la sentència anterior s'ha publicat el dia de la data pel magistrat jutge que l'ha dictada, durant la realització de l'audiència pública. En done fe.
  
En atenció al desconeixement de l'actual domicili o residència de la part demandada, mitjançant la provisió de 24 de juliol de 2002, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.